Súradnice: 42°30′23″S 24°11′01″V﻿ / ﻿42,50639°S 24,18361°V﻿ / 42.50639; 24.18361

**Dom múzeum Rajny Kňagine** (bulh. Къща музей „Райна Княгиня" – *Kăšta muzej „Rajna Kňagiňa"*), prípadne **Rodný dom Rajny Kňagine** (bulh. Родната къща на Райна Княгиня – *Rodnata kăšta na Rajna Kňagiňa*), alebo **Dom Rajny Kňagine** (bulh. Къщата на Райна Княгиня – *Kăštata na Rajna Kňagiňa*) je dom z konca 17. storočia, ktorý sa nachádza v meste Panagiurište v Pazardžickej oblasti v južnom Bulharsku.

Budova má pridelený štatút kultúrnej pamiatky národného významu. Je jedným z objektov panagiurského Historického múzea. Budova je rodným domom Rajny Kňagine, vlajkonosičky aprílového povstania v Panagiurišti.

Lokalita
--------

Dom múzeum Rajny Kňagine sa nachádza v centrálnej časti mesta Panagiurište. na ulici „Oborište" (bulh. улица „Оборище") č. 5.

Dejiny
------

Z nápisu na jednom z trámov pri vstupných dverách vyplýva, že dom bol postavený v roku 1673. Prvými majiteľmi domu boli podľa nápisu Taso a Micho. 18. januára 1856 sa v dome narodila budúca vlajkonoška aprílového povstania v Panagiurišti, Rajna Kňagiňa (Rajna Popgeorgieva Futekova), ktorej otca, kňaza Georgiho Futekova, v dome počas potláčania aprílového povstania v roku 1876 Turci zabili.

3. mája 1950 bol dom otvorený návštevníkom ako múzeum a získal oficiálny štatút domu múzea. V roku 1976 boli do areálu domu z Centrálnych sofijských cintorínov prenesené telesné pozostatky Rajny Kňagine a boli na mieste pochované. V rokoch 1979 – 1981 boli na dome vykonané rozsiahle reštauračné práce. V roku 1992 venovali potomkovia Rajny Kňagine dom mestu Panagiurište.

Charakteristika
---------------

Architektonicky je dom predstaviteľom srednogorského typu asymetrického domu.

Na nádvorí domu múzea sa nachádza mramorová socha Rajny Kňagine, pod ktorou sú uložené jej telesné pozostatky. V areáli domu sú pochovaní aj rodičia Rajny Kňagine.

Múzeum
------

Múzeum bolo otvorené 3. mája 1950.

V bývalej remeselnej dielni na prvom poschodí domu sa nachádza dokumentárno-materiálová expozícia venovaná životu, ako aj úlohe Rajny Kňagine počas aprílového povstania. Na druhom poschodí domu sa nachádza etnografická expozícia, ktorá približuje prostredie, v ktorom sa Rajna Kňagiňa narodila a vyrastala.

Medzi cenné exponáty v múzeu patrí hlavná vlajka povstalcov, ktorú Rajna Kňagiňa reprodukovala v roku 1901 pri príležitosti prvej oficiálnej oslavy aprílového povstania. V archíve múzea sa nachádza aj dobová fotografia s autogramom, zobrazujúca Rajnu Kňagiňu s touto reprodukovanou vlajkou v Sofii, po tom, čo ju dokončila.

Turizmus
--------

Dom múzeum Rajny Kňagine v Panagiurišti je zapísané v zozname 100 národných turistických objektov Bulharska. Objekt je v zozname uvedený pod číslom 36.

Štatút a dôvod pamiatkovej ochrany
----------------------------------

Kategória: kultúrna pamiatka národného významu

Rok vyhlásenia: 1964

Dôvod pamiatkovej ochrany: architektonicko-staviteľská hodnota budovy

Oficiálny názov na zozname kultúrnych pamiatok: *Kăštata na Rajna Kňagiňa* (bulh. Къщата на Райна Княгиня, doslovne Dudekovov dom)

Galéria
-------

* celkový pohľad na dom zo severovýchoducelkový pohľad na dom zo severovýchodu
* celkový pohľad na dom z juhucelkový pohľad na dom z juhu
* pohľad na časť južnej fasádypohľad na časť južnej fasády
* schodisko vedúce na terasu na druhom poschodíschodisko vedúce na terasu na druhom poschodí
* terasa na druhom poschodí domu, z ktorej sa vchádzalo do jednotlivých miestnostíterasa na druhom poschodí domu, z ktorej sa vchádzalo do jednotlivých miestností
* pohľad na vstup do jednej z miestností na druhom poschodí domupohľad na vstup do jednej z miestností na druhom poschodí domu
* detail zo severnej fasádydetail zo severnej fasády
* severný vstup do areálu domuseverný vstup do areálu domu
* východný vstup do areálu domuvýchodný vstup do areálu domu
* pohľad do dvoru domu od severného vchodupohľad do dvoru domu od severného vchodu
* z expozície na prvom poschodí domuz expozície na prvom poschodí domu
* z expozície na druhom poschodí domuz expozície na druhom poschodí domu

Referencie
----------

1. 1 2 3 4 5 6 7 8 9 10 11 12  CVETANOV, Momčil. Pătevoditel – Oblast Plovdiv, Oblast Pazardžik. Stara Zagora : Domino EOOD. 2020. 220 s. ISBN 9789546513199. S. 186. (po bulharsky)
2. 1 2 3 4 5 6 7 8  KOLEKTÍV AUTOROV. Panagiurska enciklopedija. Sofia : Izdatelstvo "Bogianna". 2007. 416 s. ISBN 9789546760708. S. 185. (po bulharsky)
3. 1 2 3 4 5 6 7 8 9 10 11 12 13 14 15 16 17 18   *Исторически Музей* [online]. panagyurishte.org, [cit. 2023-07-04]. Dostupné online.
4. 1 2 3 4 5 6 7 8 9 10 11 12 13 14 15 16 17 18   *Галерии* [online]. museumpan.com, [cit. 2023-07-04]. Dostupné online.
5. 1 2 3 4   *Къща - музей „Райна Княгиня"* [online]. btsbg.org, 2017-10-08, [cit. 2023-07-04]. Dostupné online.
6. 1 2 3 4 5  KOLEKTÍV AUTOROV. Goľama enciklopedija BĂLGARIJA – tom 8 – mom-pan. Sofia : Bălgarska akademija na naukite – Naučnoinformacionen centăr „Bălgarska enciklopedija". 2012. 4946 s. ISBN 9789548104302. S. 3291. (po bulharsky)
7. 1 2 3 4 5 6 7 8   *Министерство на културата на Република България* [online]. mc.government.bg, [cit. 2023-06-28]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Dom múzeum Rajny Kňagine**